แฟนมีอาการฉี่ไม่สุดกระปริดกระปรอยอยู่ตลอด บางทีก็มีฉี่ไหลออกมาโดยไม่รู้ตัว ไม่ทราบเป็นเพราะอะไรคะ
สวัสดีค่ะ อาการปัสสาวะไม่สุด กะปริดกะปรอย ปัสสาวะไหลโดยไม่รู้ตัว หรือมีอาการปัสสาวะเล็ดราด อาจเกิดจาก- มีการติดเชื้อในทางเดินปัสสาวะ โดยอาจมีอาการอื่นๆ ร่วมอีก เช่น ปัสสาวะบ่อย ปัสสาวะขัด แสบเวลาปัสสาวะ ปัสสาวะขุ่น มีเลือดปน เป็นต้น โดยอาจเกิดจากเชื้อแบคทีเรียหรือเชื้อโรคติดต่อทางเพศสัมพันธ์ก็ได้- มีก้อนเนื้องอกหรือนิ่วในกระเพาะปัสสาวะ- มีต่อมลูกหมากโต มะเร็งต่อมลูกหมาก แต่จะพบในคนอายุมาก- ท้องผูก เพราะทวารหนักนั้นอยู่ใกล้กับกระเพาะปัสสาวะและมีเส้นประสาทหลายเส้นร่วมกัน เมื่อเกิดการสะสมของอุจจาระจึงอาจไปกระตุ้นการทำงานของเส้นประสาทในบริเวณนั้น และส่งผลกระทบต่อกระเพาะปัสสาวะได้- ผลข้างเคียงจากการทานยาบางชนิด- เป็นโรคเกี่ยวกับระบบประสาท เช่น โรคปลอกประสาทเสื่อมแข็ง โรคพาร์กินสัน โรคหลอดเลือดสมอง เนื้องอกในสมอง หรือการบาดเจ็บที่ไขสันหลัง เป็นต้น เนื่องจากโรคเหล่านี้อาจส่งผลต่อการควบคุมระบบประสาทที่ควบคุมการทำงานของกระเพาะปัสสาวะทั้งนี้ หากอาการเพิ่งเป็นมาไม่กี่วัน โดยส่วนใหญ่ก็จะเกิดจากการติดเชื้อในทางเดินปัสสาวะ ดังนั้น ในเบื้องต้น ก็ควรดื่มน้ำเปล่ามากๆ ไม่กลั้นปัสสาวะ ไม่ดื่มชา กาแฟ และแอลกอฮอล์ และควรงดการมีเพศสัมพันธ์ไปก่อนชั่วคราว หากอาการเป็นต่อเนื่อง หรือเป็นๆ หายๆ ก็ควรไปพบแพทย์เพื่อตรวจหาสาเหตุอื่นๆ และรักษาต่อไปค่ะ